CELEX: 62013CN0272
Language: et
Date: 2013-05-21 00:00:00
Title: Kohtuasi C-272/13: Eelotsusetaotlus, mille on esitanud Commissione Tributaria Regionale per la Toscana (Itaalia) 21. mail 2013 — Equoland Soc. coop. arl versus Agenzia delle Dogane

20.7.2013   
            
            
               ET
            
            
               Euroopa Liidu Teataja
            
            
               C 207/32
            
         Eelotsusetaotlus, mille on esitanud Commissione Tributaria Regionale per la Toscana (Itaalia) 21. mail 2013 — Equoland Soc. coop. arl versus Agenzia delle Dogane
   (Kohtuasi C-272/13)
   2013/C 207/53
   Kohtumenetluse keel: itaalia
   
      Eelotsusetaotluse esitanud kohus
   
   Commissione Tributaria Regionale per la Toscana
   
      Põhikohtuasja pooled
   
   
      Kaebuse esitaja: Equoland Soc. coop. arl
   
      Vastustaja: Agenzia delle Dogane — Ufficio delle Dogane di Livorno
   
      Eelotsuse küsimused
   
   
               1.
            
            
               Kas nõukogu 17. mai 1977. aasta kuuenda direktiivi 77/388/EMÜ (1) artikli 16 ja direktiivi 2006/112/EÜ (2) artiklite 154 ja 157 kohaselt piisab sellest, kui imporditav kaup suunatakse mõnele muule ladustamisprotseduurile kui tolliprotseduur, st käibemaksulattu, et kohaldada impordikäibemaksust vabastamist ka siis, kui kaup viiakse lattu ainult dokumentide põhjal ja mitte füüsiliselt?
            
         
               2.
            
            
               Kas kuuenda direktiivi 77/388/EMÜ ja direktiiviga 2006/112/EÜ on vastuolus praktika, mille kohaselt nõuab liikmesriik impordikäibemaksu sisse hoolimata sellest, et see on tasutud — ekslikult või õigusliku aluseta — reverse charge’i mehhanismis sisearve väljastamise ning samaaegse müükide ja ostude registris registreerimise teel?
            
         
               3.
            
            
               Kas käibemaksu neutraalsuse põhimõttega on vastuolus liikmesriigi nõue, et makstaks käibemaks, mis on juba tasutud reverse charge’i mehhanismis sisearve väljastamise ning samaaegse müükide ja ostude registris registreerimise teel?
            
         
      (1)  Nõukogu 17. mai 1977. aasta kuues direktiiv, kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 01/01, lk 99)
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1)